VLÁDA SLOVENSKEJ REPUBLIKY

N Á V R H

U Z N E S E N I E  VLÁDY SLOVENSKEJ REPUBLIKY
č.        
zo dňa:

k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

Číslo materiálu:

Predkladateľ:  	Ľubomír  FOGAŠ, podpredseda vlády Slovenskej republiky pre legislatívu 

Vláda

A. 	 schvaľuje

A.1. 	Návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov                                                       

B. 	ukladá

     ministrom
     vedúcim ostatných ústredných orgánov štátnej správy SR

B.1.  	premietnuť transpozíciu smernice/smerníc a rámcových rozhodnutí v ich gescii  v termínoch obsiahnutých v tomto uznesení do Plánu legislatívnych úloh vlády SR na príslušné obdobie
	
	kontrola raz ročne pri príprave Plánu legislatívnych úloh vlády SR

B.2. 	zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k smerniciam, podľa gestorstva určeného vládou SR

	priebežne
	kontrola raz ročne pri príprave Plánu legislatívnych úloh vlády SR

B.3.  	poskytovať gestorským ústredným orgánom štátnej správy zodpovedným za transpozíciu smerníc a rámcových rozhodnutí a za vypracovanie tabuliek zhody nevyhnutnú súčinnosť vyplývajúcu z ich pôsobnosti

priebežne
B.4. 	zabezpečiť vkladanie elektronickej formy tabuliek zhody do Informačného systému pre legislatívu a aproximáciu práva (ISLAP)

	priebežne

C. 	ukladá

podpredsedovi vlády Ľubomírovi Fogašovi
	
C.1. 	zabezpečiť v súčinnosti s Inštitútom pre aproximáciu práva ÚV SR predloženie návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov
vždy k 31. 5. príslušného roka

D. 	ruší

D.1.		úlohu bodu B.4 uznesenia vlády SR č. 704 z 18. júla 2001

Vykonajú: 	ministri
	 	vedúci ostatných ústredných orgánov štátnej správy SR
		podpredseda vlády

Na vedomie:	štátny tajomník Ministerstva zahraničných vecí SR - hlavný vyjednávač SR
		pre rokovanie o vstupe do EÚ

		predseda Výboru Národnej rady Slovenskej republiky pre európsku integráciu

		guvernér Národnej banky Slovenska